אליאל סארינן

אליאל סארינן (בפינית: Eliel Saarinen; 20 באוגוסט 1873 – 1 ביולי 1950) היה אדריכל פיני ונודע בזכות בנייניו שתכנן בסגנון האר נובו בראשית המאה ה-20. אביו של אירו סארינן.

ביוגרפיה ועבודותיו בפינלנד
אליאל סארינן התחנך בהלסינקי ולמד באוניברסיטת הלסינקי לטכנולוגיה. מ-1896 ועד 1905 עבד בשיתוף עם הרמן גאסליוס (Herman Gesellius) והרמס לינדגרן (Armas Lindgren) בחברה שהקימו, "גאסליוס, לינדגרן וסארינן" (Gesellius, Lindgren, and Saarinen). עבודתו המשמעותית הראשונה בחברה הייתה תכנון הביתן הפיני בתערוכה העולמית בפריז בשנת 1900. הביתן הפיני תוכנן בהשראת מספר בסגנונות בהם: אדריכלות עץ פינית, התחייה הגותית הבריטית והאר נובו. עקרונות התכנון המוקדמים שגיבש סארינן בעבודה זו באו לידי ביטוי גם בעבודות מאוחרות יותר שתכנן. החל מהמוזיאון הלאומי של פינלנד ועד תחנת הרכבת של הלסינקי. מ-1910 עד 1915 עבד על פרויקט נרחב של תכנון העיר Munksnäs-Haga ולאחר מכן פרסם ספר בנושא. בינואר 1911 נבחר ליועץ תכנון העיר לטאלין, אסטוניה ואף הוזמן לבודפשט כדי לייעץ לפיתוח העיר. בשנת 1912, סארינן כתב חוברת על בעיות התכנון של בודפשט. באפריל 1913 קיבל את הפרס הראשון בתחרות בינלאומית על תוכניתו לעיר טאלין. בין השנים 1917–1918 עבד סארינן על תוכנית בניין עיר של הלסינקי. הוא גם עיצב סדרה של בולי דואר, שהונפקו 1917, ואת שטרות הכסף של המרק הפיני הציג בשנת 1922.

ב-6 במרץ 1904 התגרש מאשתו הראשונה, מתילדה (שהתחתנה לאחר מכן עם הרמן גאסליוס) והתחתן עם אשתו השנייה, לואיז גאסליוס, פסלית בהלסינקי, ואחותו הצעירה של הרמן גאסליוס. ב-31 במרץ 1905 נולדה בתם הבכורה, אווה-ליסה (פיפסאן), וב-20 באוגוסט 1910 נולד בנו אירו.

המעבר לארצות הברית
אליאל סארינן עבר לארצות הברית בשנת 1923 לאחר שהצעתו למגדל טריביון בשיקגו, אילינוי זכתה במקום השני בתחרות האדריכלית שנערכה. הצעה זו השפיעה על אדריכלים רבים בארצות הברית וגורדי שחקים רבים בערים אמריקאיות נבנו בהשראתה.  אחת העבודות הבולטות בהשראת סארינן היא בניין המפרץ (Gulf Building) ביוסטון. סארינן התיישב לראשונה באוונסטון, אילינוי, שם עבד על תוכניתו לפיתוח גדות האגם של שיקגו. בשנת 1924 הפך לפרופסור אורח באוניברסיטת מישיגן.

בשנת 1925 ביקש ג'ורג' גוף בות (George Gough Booth) מאליאל סארינן לתכנן את קריית החינוך של קרנברוק, שנועדה להיות המקבילה האמריקאית לבאוהאוס. סארינן אף לימד שם והפך לנשיא האקדמיה לאמנות של קרנברוק ב-1932. בין תלמידיו היו ריי וצ'ארלס איימס.
בסביבות שנת 1934, אליאל סארינן היה מעורב בעיצוב מוצר עבור חברת Wilcox Silver Plate Co. במרידן, קוניטקט. קנקן תה אייקוני זה הוצג לראשונה בתערוכה שהתקיימה במוזיאון המטרופוליטן לאמנות בניו יורק. במהלך השנים הבאות, הוצג הכד התה בתערוכות רבות, כולל ב"תערוכה המודרנית בסנט לואיס" (2015-16) במוזיאון לאמנות של סנט לואיס, "קרנברוק הולכת לסרטים: סרטים והאובייקטים שבהם", שהוצגה מעת לעת בין השנים 1925–1975 במוזיאון האומנות של קרנברוק (2014-15). ובשנת 2005–2007, בתערוכת "המודרניזם בכסף האמריקאי: עיצוב במאה ה-20", שאורגן על ידי מוזיאון דאלאס לאמנות, וגם הופיע במתערוכה מטעם למוסד סמית'סוניאן בוושינגטון די. סי.. בשנת 52–1951, הוצג כד תה באופן בולט בתערוכה לזכרו של אליאל סארינן שנדדה למקומות רבים ברחבי ארצות הברית. בנוסף למוזיאון קרנברוק, מוזיאון דאלאס ומוזיאון סנט לואיס, המוזיאון הבריטי בלונדון ומוזיאון המטרופוליטן לאמנות מחזיקים גם הם כדי תה הקשורים לעיצוביו של אליאן סארינן.

אליאל סארינן הפך לפרופסור במחלקה לארכיטקטורה באוניברסיטת מישיגן.

בנו, אירו סארינן (1910-1961), הפך לאחד האדריכלים האמריקאים החשובים של אמצע המאה ה-20, כאחד המנהיגים של הסגנון הבינלאומי. סטודנט של סארינן, אדמונד בייקון, זכה להכרה לאומית כמנכ"ל ועדת התכנון של העיר פילדלפיה בשנים 1949–1970.

אליאל קיבל את מדליית הזהב של AIA בשנת 1947.

עבודות משמעותיות
ממוזער|300px|סארינן תכנן את כלל רובעי העיר הלסינקי אך הם מעולם נבנו עקב העלויות הגבוהות שנדרשו לכך. בתמונה זו תוכניתו לרובע Haaga
 עבודה  מיקום  תאריך סיום  תמונה הביתן הפיני בתערוכה העולמית (יחד עם הרמן גאסליוס (Herman Gesellius) והרמס לינדגרן (Armas Lindgren))  פריז  1900  50px Hvitträsk  קירקונומני  1902  50px המוזיאון הלאומי של פינלנד  הלסינקי  1904  50px תחנת הרכבת של הלסינקי  הלסינקי  1909  50px בניין עיריית לאהטי  לאהטי  1911  50px תחנת הרכבת של ויבורג  ויבורג  1913  50px בניין עיריית יואנסו  יואנסו  1914  50px כנסיית סנט פול  טרטו  1917  50px Marble Palace  הלסינקי  1918  50px Munkkiniemi Pension house  הלסינקי  1920  50px Kleinhans Music Hall  באפלו  1940  50px בית הספר קרו איילנד  ווינטקה, אילינוי  1940-41  50px "הכנסייה הנוצרית הראשונה"  קולומבוס, אינדיאנה  1942  50px קריית החינוך של קרנברוק  בלומפילד הילס, מישיגן  1940  50px המרכז לאומנויות דה מוין  דה מוין  1948  50px כנסיית לות'רן  מיניאפוליס  1949  50px

לקריאה נוספת
 Saarinen, Eliel (1985). The search for form in art and architecture. New York: Dover.
 Saarinen, Eliel (1943). The City: Its Growth, its decay, its future. New York: Reinhold publishing corporation.
 Hausen, Marika (ed) (1984). Eliel Saarinen: 1873-1950 - Works in Finland. Helsinki: Museum of Finnish Architecture.
 A&E with Richard Guy Wilson, Ph.D.,(2000). America's Castles: Newspaper Moguls, Pittock Mansion, Cranbrook House & Gardens, The American Swedish Institute. A&E Television Network.
 Hill, Eric J. and John Gallagher (2002). AIA Detroit: The American Institute of Architects Guide to Detroit Architecture. Wayne State University Press. .
 Pelkonen, Eeva-Liisa (2006). Eero Saarinen. New Haven: Yale University Press. .

קישורים חיצוניים


 Eliel Saarinen at the archINFORM database

הערות שוליים

קטגוריה:אדריכלים אמריקאים
קטגוריה:אדריכלים פינים
קטגוריה:אדריכלי אר נובו
קטגוריה:אדריכלים מודרניסטים
קטגוריה:בוגרי אוניברסיטת הלסינקי
קטגוריה:סגל אוניברסיטת מישיגן
קטגוריה:מהגרים מפינלנד לארצות הברית
קטגוריה:ילידי 1873
קטגוריה:נפטרים ב-1950
קטגוריה:זוכי מדליית הזהב של AIA